Λίμνη Κάρλα

Η λίμνη Κάρλα, ή λίμνη Βοιβηίδα (παλαιότερα) και κατά την αρχαιότητα Βοιβηΐς, ή Βοιβιάς, ή Βοίβη, ή λίμνη της Πελασγιώτιδος, ήταν μέχρι το 1962 η μεγαλύτερη φυσική λίμνη στην Ελλάδα (μετέπειτα έγινε η μεγαλύτερη σε έκταση φυσική λίμνη, η λίμνη Τριχωνίδα στην Αιτωλοακαρνανία).

Η Λίμνη Κάρλα, αποξηράνθηκε την ίδια χρονιά (το 1962), επειδή την εποχή εκείνη προκαλούσε πλημμύρες στις πέριξ γεωργικές καλλιέργειες, ενώ ορισμένες βαλτώδεις εκτάσεις γύρω της προκαλούσαν την έντονη παρουσία εντόμων.
Βρισκόταν νοτιοανατολικά της Λάρισας, κοντά στις βόρειες πλαγιές του Πηλίου, στα όρια των Νομών Λαρίσης και Μαγνησίας. Μετά την επιτυχή άρδευση η Λίμνη «εγκαινιάσθηκε» ως τεχνητή λίμνη, 56 χρόνια μετά την αποξήρανση της φυσικής λίμνης, τον Οκτώβριο του 2018.Εγκαίνια για τη «νέα» λίμνη Κάρλα, Η Καθημερινή, 06.10.2018. (30.01.2019)

Ιστορία
Η αποξήρανση της λίμνης Κάρλας άρχισε στο τέλος Αυγούστου του 1962 με τα εγκαίνια της σήραγγας μήκους 10.150 μέτρων και ήταν από τα σημαντικότερα έργα για την ανάπτυξη της ελληνικής γεωργίας. Αποδόθηκαν 80.000 στρέμματα καλλιεργήσιμης γης στους αγρότες της Θεσσαλίας, σε μία εποχή που η ελληνική γεωργία πραγματοποιούσε τα πρώτα βήματά της προς την εκβιομηχάνιση αλλά και την αντιμετώπιση του ευρωπαϊκού ανταγωνισμούΗ σήραγγα της Κάρλας, Ιστορικό Λεύκωμα 1961, σελ. 79, Καθημερινή (1997).

Ωστόσο, διαπιστώθηκε ότι οι επιπτώσεις στο οικοσύστημα της περιοχής ήταν μεγαλύτερες από το όφελος που προσέφερε η αποξήρανσή της. Έτσι, σήμερα γίνεται προσπάθεια για αναδημιουργία της λίμνης, που θα έχει μέγεθος 38.000 στρέμματα. Η αρχική λίμνη είχε μέγεθος 180- 195 χιλιάδες στρέμματα και το βάθος της έφτανε τα 4-6 μ. Το Δεκέμβριο του 2010 άρχισε η άντληση νερού από τον ποταμό Πηνειό, ενώ όταν τεθούν σε πλήρη λειτουργία τα πέντε αντλιοστάσια του Πηνειού θα τροφοδοτούν τη λίμνη με 14 κυβικά μέτρα νερού το δευτερόλεπτο.

Το έργο αναμένεται να συμβάλλει μεταξύ άλλων στην αντιπλημμυρική προστασία, την αποκατάσταση του υπόγειου υδροφόρου ορίζοντα, την άρδευση 100.000 στρεμμάτων, την ενίσχυση της ύδρευσης της πόλης του Βόλου με 15 εκατ. κυβικά μέτρα νερού ετησίως - το 50% των αναγκών της πόλης.

Κατά τη διάρκεια των εργασιών για την ανασύσταση της λίμνης ήρθαν στο φως σημαντικά αρχαιολογικά ευρήματα (ενδεικτικά: κοσμήματα, αγγεία, νομίσματα, κλίβανοι, υπολείμματα κτιρίων, αγωγοί, τάφοι). Το υπουργείο Πολιτισμού αποφάσισε μάλιστα τη διατήρηση και μετατροπή σε επισκέψιμο αρχαιολογικό χώρο, ενός τμήματος προϊστορικού οικισμού, έκτασης 3,5 στρεμμάτων, του τέλους της Νεολιθικής Εποχής.

Με το όνομα Βοιβηίς φέρονταν παλαιότερα πετρελαιοφόρο του Ελληνικού Πολεμικού Ναυτικού.

μικρογραφία|εναλλ.=Η λίμνη Κάρλα σήμερα|Η λίμνη Κάρλα μετά τις πλημμύρες του Σεπτεμβρίου του 2023
Μετά από το καιρικό σύστημα Ντάνιελ τον Σεπτέμβριο του 2023, η περιοχή δέχθηκε ποσότητες όμβριων υδάτων που αντιστοιχούν σε ποσότητα μεγαλύτερη από ότι αναμένεται φυσιολογικά να αποτεθεί στο διάστημα τριετίας. Αυτό, είχε ως αποτέλεσμα η λίμνη να ανακτήσει την αρχική της έκταση προ του 1962, περίπου 190 χλμ2, καθιστώντας την για μεγάλο χρονικό διάστημα εκείνο το έτος ως τη μεγαλύτερη λίμνη της Ελλάδος, με δεύτερη την Τριχωνίδα. 

μικρογραφία|Η λίμνη σε φωτογραφία του 2019.
μικρογραφία|Κύκνος στη λίμνη

Παραπομπές

 Εξωτερικοί σύνδεσμοι 



 «Αργοπεθαίνει» η λίμνη Κάρλα Θεσσαλίας, πριν καλά καλά αναγεννηθεί, Εφημερίδα Η ΚΑΘΗΜΕΡΙΝΗ, 04 Ιουν. 2011
 «Καμπανάκι» για την πανίδα στη λίμνη Κάρλα, Εφημερίδα Η ΘΕΣΣΑΛΙΑ, 10 Μαΐου 2012
 Περπατώντας πάνω στη λίμνη Κάρλα, Εφημερίδα Η ΚΑΘΗΜΕΡΙΝΗ, 27 Σεπ. 2014
 Γερμανική έρευνα για τη λίμνη Κάρλα, ARD, 2014
 Χάνεται η λίμνη Κάρλα, Εφημερίδα Ο ΤΑΧΥΔΡΟΜΟΣ, 02 Φεβ. 2015
 Μέχρι το τέλος του 2016 θα αποκατασταθεί η Λίμνη Κάρλα, EPT, 02 Ιουν. 2016
 Η φονική μόλυνση της Κάρλας ήταν γνωστή από το 2011 (έγγραφο), GreenAgenda 29 Αυγ. 2016
 Νεκρά ψάρια στην Κάρλα, TRT, 08 Ιαν. 2018
 Η λίμνη Κάρλα με τις προοπτικές της αλλά και τα προβλήματά της MAGNESIA NEWS 11 Ιαν. 2018
 Αλήθειες και ψέματα για τα νεκρά ψάρια της Κάρλας, Η ΕΦΗΜΕΡΙΔΑ ΤΩΝ ΣΥΝΤΑΚΤΩΝ 29 Ιαν. 2018 

Καρλα
Κάρλα